יתקיים יריד לאלפי צעירים (כ- 3000 איש) מכל העולם שמגיעים לארץ במסגרת פרויקט תגלית.
בתוכנית: יריד הסברה ולימודים- באירוע משתתפים כ- 50 דוכני הסברה- אוניברסיטאות ומכללות מכל רחבי הארץ והעולם, יריד מכירות , דוכני מזון.
כמו כן יתקיים מופע מוסיקלי ענק על הבמה, זיקוקין ומסיבת דיסקו ענקית לתוך הלילה.
מתקבלים רק דוכנים מתאימים לאחר ועדת קבלה.
"תגלית" – birthright israel, הפרויקט המצליח ביותר בעולם היהודי כיום, פורשת רשת תמיכה בישראל ומקימה תשתית של שגרירי הסברה בעולם; מביאה עשרות אלפי סטודנטים יהודים מנותקים מן היהדות ומישראל לסיור חינוכי ראשון בארץ; מחזקת את זהותם היהודית ומזרימה דם צעיר לקהילות היהודיות בתפוצות.בתוך תקופה קצרה יצרה תגלית שינוי דראסטי ביחס הדור הצעיר בתפוצות למדינת ישראל והכפילה ב2000%! את מספר הסטודנטים המגיעים ארצה. בעקבות תרומה חסרת תקדים של ד"ר מרים ושלדון אדלסון בגובה של קרוב ל-30 מליון דולר התאפשרה הגעתם בקיץ זה 24,000 סטודנטים מ-30 מדינות- זהו המספר הגבוה אי פעם של צעירים יהודים שהגיעו ארצה.
"תגלית" – birthright israel הינה יוזמה חדשנית של פילנטרופים יהודים מובילים אשר יצרו שותפות עם ראשונה מסוגה עם ממשלת ישראל והקהילות היהודיות בתפוצות (הסוכנות היהודית, איחוד הקהילות היהודיות בצפון אמריקה וקרן היסוד).
מטרת "תגלית" – birthright israel היא לאפשר לכל צעיר וצעירה יהודיים, בני 18 עד 26 , לבוא לארץ לעשרה ימים לסיור חינוכי והיכרות ראשונית עם העם והמדינה. במהלך הביקור מסיירים המשתתפים ,רובם המכריע סטודנטים, באתרים מרכזיים בתולדות העם והמדינה ונפגשים עם בני-גילם בארץ – סטודנטים ובעיקר חיילים מיחידות העילית של צה"ל. תוכנית הביקור כוללת גם סיור באתר ציוני, באתר הקשור לישראל המודרנית,באחד המוסדות להנצחת השואה וכמובן בירושלים (כולל הכותל המערבי).
"תגלית" – birthright israel נחשבת כיום לפרוייקט הציוני המצליח ביותר בעולם. מאז תחילת הפרוייקט, לפני כשבע שנים , סיירו במסגרתו בארץ כ-145000, סטודנטים יהודים מ-52 מדינות. אלפים מהם גרים היום בארץ. אליהם הצטרפו עד כה קרוב ל-25,000 חיילים וסטודנטים ישראלים. הישראלים המשתתפים בפרוייקט מדווחים על חיזוק זיקתם היהודית, הקשר שלהם ליהודי התפוצות ועל עליה מובהקת בגאוותם במדינה ובהישגיה. המפקדים בצה"ל מדווחים שרמת המוטיבציה של חייליהם שהשתתפו בתכנית עלתה באופן מובהק.
פרוייקט "תגלית" – birthright israel תרם עד כה למשק הישראלי לnמעלה ממליארד ש"ח. הטיסות לארץ (רובן במטוסי אל-על), המלונות, האוטובוסים, המדריכים, המלווים, המאבטחים, החובשים, המסחר, הביקורים באתרים ועוד , הופכים את "תגלית" – birthright israel לגורם המוביל בתעשיית התיירות בישראל.
64% מרגישים לאחר המסע שהם מאוד קשורים ליהדותם (לעומת 38% שהרגישו כך לפני בואם) ו-55% (לעומת 22%) חשים קשורים מאוד לישראל בעקבות הביקור.
גברה במידה ניכרת נטייתם של הסטודנטים לחיות חיים יהודיים .